CELEX: 31982D0467
Language: el
Date: 1982-06-30 00:00:00
Title: 82/467/EOK: Απόφαση της Επιτροπής της 30ής Ιουνίου 1982 με την οποία επιτρέπεται σε ορισμένα κράτη μέλη να πωλούν σε μειωμένη τιμή βούτυρο υπό μορφή συμπυκνωμένου βουτύρου (Τα κείμενα στη γερμανική, αγγλική και γαλλική γλώσσα είναι τα μόνα αυθεντικά)

Avis juridique important

|

31982D0467

82/467/EOK: Απόφαση της Επιτροπής της 30ής Ιουνίου 1982 με την οποία επιτρέπεται σε ορισμένα κράτη μέλη να πωλούν σε μειωμένη τιμή βούτυρο υπό μορφή συμπυκνωμένου βουτύρου (Τα κείμενα στη γερμανική, αγγλική και γαλλική γλώσσα είναι τα μόνα αυθεντικά)  

Επίσημη Εφημερίδα αριθ. L 211 της 20/07/1982 σ. 0038 - 0038 Ισπανική ειδική έκδοση: Κεφάλαιο 03 τόμος 25 σ. 0283  Πορτογαλική ειδική έκδοση : Κεφάλαιο 03 τόμος 25 σ. 0283 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1982  με την οποία επιτρέπεται σε ορισμένα Κράτη μέλη να πωλούν σε μειωμένη τιμή βούτυρο υπό μορφή συμπυκνωμένου βουτύρου  (Τα κείμενα στη γερμανική, αγγλική και γαλλική γλώσσα είναι τα μόνα αυθεντικά)  (82/467/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 649/78 της Επιτροπής της 31ης Μαρτίου 1978 περί διαθέσεως σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου (4), όπως τροποποιήθηκε τελευταία από τον κανονισμό (ΕΟΚ) αριθ. 1728/82 (5), προβλέπει ότι μπορεί να επιτραπεί στα Κράτη μέλη να πωλούν σε μειωμένη τιμή βούτυρο από δημόσια αποθέματα ή να χορηγούν ενίσχυση για το βούτυρο ιδιωτικής αποθεματοποιήσεως για άμεση κατανάλωση υπό μορφή συμπυκνωμένου βουτύρου·  ότι η Ομοσπονδιακή Δημοκρατία της Γερμανίας, το Ηνωμένο Βασίλειο και η Γαλλική Δημοκρατία, ζήτησαν την άδεια να προβούν στην πώληση αυτή και είναι σε θέση να εξασφαλίσουν τον προορισμό του συμπυκνωμένου βουτύρου·  ότι η ποσότητα βουτύρου που πρέπει να πωληθεί πρέπει να καθοριστεί λαμβανομένης υπόψη της πείρας που έχει αποκτηθεί κατά τις προηγούμενες πωλήσεις και λαμβανομένων, ιδίως, υπόψη των ποσοτήτων συμπυκνωμένου βουτύρου που μπορούν κανονικά να απορροφηθούν από την ιδιωτική κατανάλωση στην Κοινότητα, και της καταστάσεως των αποθεμάτων βουτύρου·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στα ακόλουθα Κράτη μέλη να προσφεύγουν στις διατάξεις του κανονισμού (ΕΟΚ) αριθ. 649/78 για τις ακόλουθες ποσότητες:  1.2 //   //   // Κράτη μέλη   // Ποσότητα  //   //   // Γερμανία  // 3 000 τόνοι  // Ηνωμένο Βασίλειο  // 750 τόνοι  // Γαλλία  // 250 τόνοι  //   //  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Ηνωμένο Βασίλειο και στη Γαλλική Δημοκρατία.  Έγινε στις Βρυξέλλες, στις 30 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 86 της 1. 4. 1978, σ. 13.  (5) ΕΕ αριθ. L 189 της 1. 7. 1982, σ. 67.